# Senta Baselha

Senta Baselha (Sainte-Bazeille en francés) es una comuna dau Vasadés istoric, situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre dau territòri

Comunas confrontantas de Senta Baselha :
| Sent Martin Petit | Lagupia | Castèlnau de Gupia |
| Josic | | Bèthpug |
| Coturas de Garona | Gaujac | Marmanda |

## Toponimia

L'abondància de las fòrmas ancianas atèsta de l'ancianetat e de l'importància istorica de la vila : Aurangia (epòca gallo-romana), Sancta Basilica (1087), S. Basilia (1242-1255), Sancta Basilia (1254), Sancta Bazelha (1262), Sancta Basilia (1274), Sancta Baselha (1307-1317), Sancta Basilia (in ~) (començament dau sègle XIV), S. Basiliae (ecclesia ~) et Sancti Petri Doren (?) (1318, letra de Joan XXII), Sancta Basilha (1383), Sancta Bazelha (1396), Sainte Basille (1580), Ste Bazeille (mapa dau sègle XVII).
L'origina e lo sens dau nom gallo-roman Aurangia son pas coneishuts. Senta Baselha se referís a una martira devath lo renhe de Dioclecian, au sègle III$^,$. La prononciacion recenta es Sinta Baselha (s'escriu Senta pr'aquò) e lo nom de la vila se ditz tanben familiarament Baselha.
* Serinhac (necropòli) ven dau nom d'òme Serennius damb lo sufixe acum, latinizacion dau sufixe celtic -*acon.

## Istòria

L'abondància daus vestigis arqueologics, dont la necropòli de Serinhac (de la Nauta Edat Mejana) testimònia de l'importància d'Aurangia.
A la fin dau sègle XVIII, l'importància relativa de Senta Baselha e de Marmanda èra pas tan desequilibrada (en 1793, Marmanda : 5 792 abitants; Senta Baselha : 2 332). Las viás de circulacion de l'epòca favorizavan mèi Senta Baselha que non pas adara : lo camin grand que venèva de Brageirac e d'Aimet passava pas per Miramont e Sèishas, mès per La Sauvetat e Alemans; arribat a Escassefòrt, lo camin grand se devesissèva en dus, d'un costat Marmanda, de l'aute Senta Baselha e, per un bac, Cocumont, Granhòs, Ròcahòrt (Lanas) e Lo Mont de Marsan, çò que hasèva de Senta Baselha un cairehorc important sus l'axe de la ribèira de Garòna. Éra coma si l'actuala RD 933 Perigòrd-Landas passava per Senta Baselha e pas per Marmanda (la mapa mòstra pas tanpauc de camin dirècte entre Marmanda e Castèlgelós e l'itinerari passava per Caumont).

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Gilles Lagaüzère | divèrs dreta | viticultor |
| 2001 | 2014 | Michel Vigneau | divèrs dreta | farmacian |
| junh de 1995 | 2001 | Pierre Lapoire | PCF | fornèir retirat |
| | 1995 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Marmanda-Oèst; es adara dau canton de Marmanda-1.

## Demografia

modificar « persona »  v · d · m 
Evolucion demografica Populacion comunala actuala (2013): 3143, totala: 3311 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 332 | 2 340 | 2 418 | 2 656 | 2 798 | 2 748 | 2 800 | 2 780 | 2 790 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 814 | 3 001 | 2 537 | 2 552 | 2 519 | 2 565 | 2 526 | 2 508 | 2 079 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 998 | 1 948 | 1 875 | 1 633 | 1 799 | 1 846 | 1 831 | 1 702 | 1 789 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 824 | 1 948 | 2 368 | 2 626 | 2 629 | 2 656 | 2 817 | 2 880 | 2 927 3 093 |
| 2009 | 2010 |
| 2 986 3 154 | 3 044 3 215 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 3146 abitants e la densitat èra de 152,2 ab/km².

## Veire tanben

* Comunas d'Òut e Garona

## Nòtas

* ↑ https://web.archive.org/web/20120127113049/http://toponimiaoc.webs.com/47utegarona.htm
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 224
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 633
* ↑ http://cassini.ehess.fr/cassini/fr/html/1_navigation.php#
* ↑ https://www.sudouest.fr/2020/05/26/gilles-lagauzere-regagne-son-fauteuil-7512080-3824.php
* Portau de Guiana